section_heading: Povijest
paragraph_text: Kratko razdoblje meteža je brzo okončano i vlast je preuzela dinastija Tang koja će, temeljeći se na dostignućima Suija, stvoriti dugo razdoblje mira, blagostanja i napretka. To je razlog zbog kojih kineski povjesničari vole dinastiju Sui uspoređivati s ranijom dinastijom Qin koja je također kratko trajala, ali stvorila temelj za daleko uspješniju dinastiju Han.